Turnul+Ostankino+din+Moscova

Turnul de Radio si Televiziune **Ostankino**, situat în Moscova, are o înălţime de 540 metri şi a fost conceput de Nikolai Nikitin. Face parte din [|Federaţia Celor Mai Mari Turnuri din Lume] şi este la ora actuală pe locul doi în topul celor mai înalte construcţii mondiale. De acolo se difuzează 15 canale de televiziune, 14 programe de radio şi se retransmit terestru câteva canale tv de pe satelit. Construcţia turnului a început în 1963 şi a fost terminată în 1967. Turnul a păstrat titlul de cea mai înaltă clădire timp de 10 ani până la construcţia CN Tower din Toronto în 1976. În 2003 o nouă antenă ar fi trebuit să fie pusă pe turn, înăltându-l până la 577 de metri. Dar în final s-a renunţat. Pe 29 august 2000, turnul a luat foc perturbând astfel recepţia radio-tv a peste 18 milioane de locuitori ai regiunii moscovite. 3 persoane au fost ucise în incendiu. Focul a izbucnit la înălţimea de 98 de metri deasupra platformei belvedere a restaurantului, din cauza echipamentelor electronice vechi instalate în anii '60 şi a întreţinerii precare a clădirii. Conform presei ruse, evacuarea tuturor turiştilor şi a personalului a fost făcută în 90 de minute după izbucnirea incendiului. Câteva cifre cheie: • Înăltime: 540 m • Masă: 51 400 t • 45 niveluri • Trepte până la vârf: 1706